হোসে সারামাগো
হোসে সারামাগো (পর্তুগিজ: José Saramago আ-ধ্ব-ব: [ʒu'zɛ sɐɾɐ'magu]) একজন পর্তুগিজ কথাসাহিত্যিক ‍ছিলেন যিনি ১৯৯৮ খ্রিষ্টাব্দের সাহিত্যে নোবেল পুরস্কার লাভ করেন। পর্তুগালে তার জন্ম ১৯২২ খ্রিষ্টাব্দের নভেম্বর ১৬ তারিখে, এক গ্রামীণ মজুদর পরিবারে। তার মৃত্যু হয় ২০১০ খ্রিষ্টাব্দের ১৮ জুন, ৮৭ বৎসর বয়সে। ১৯৪৭ খ্রিষ্টাব্দে তার প্রথম উপন্যাস তেরা দো পেকা‘দো (Terra do Pecado) অর্থাৎ পাপের জমিন প্রকাশিত হয়। চরম দৈন্যের কারণে ছেলেবেলায় তার যথাযথ প্রাতিষ্ঠানিক শিক্ষা হয় নি; জীবিকার তাগিদে বৃত্তিমূলক প্রশিক্ষণ নিতে হয়েছিল। ১৯৬০ এবং ১৯৭০-এর দশকে তিনি সাংবাদিকতায় জড়িত ছিলেন। ১৯৬৯-এ তিনি পর্তুগিজ কমিউনিস্ট পার্টিতে যোগদান করেছিলেন। তার ১৯৯১ খ্রিষ্টাব্দে প্রকাশিত উ এভানজেলো সেগুনদো জেসাস ক্রিস্তো (O Evangelho segundo Jesus Cristo) অর্থাৎ যে গসপেল যিশুখ্রিষ্টকে অনুসরণ করে "O Evangelho segundo Jesus Cristo"।  গ্রন্থটি ইয়োরোপীয় ইউনিয়ন সাহিত্য পুরস্কারের জন্য মনোনীত হয়। কিন্তু গির্জার চাপে পর্তুগিজ সরকার এতে বাধ সাধে। অভিমান করে হোসে সারামাগো কানারি দ্বীপপুঞ্জে স্বোচ্ছানির্বাসনে চলে যান। তিনি হাতে না-লিখে সরাসরি টাইপরাইটারের সাহায্যে বা কম্পিউটারের ওয়ার্ড প্রসেসরে লেখালিখি করতেন।